[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000006", "text": "Pecynnau Dechreuol ar gyfer grwpiau cymunedol"}, {"text_idx": "#000007", "text": "Mae ein Pecynnau Dechreuol yn brosiectau garddio bach. Gall unrhyw grw\u0302p cymunedol neu wirfoddol wneud cais \u2013 nid oes angen cyfrif banc na chyfansoddiad hyd yn oed!"}, {"text_idx": "#000008", "text": "Mae dau set o Becynnau Dechreuol i ddewis oddi wrthynt: Gardd Tyfu Bwyd neu Gardd Bywyd Gwyllt. Mae pob un yn cynnwys yr holl blanhigion cynhenid, yr offer a\u2019r deunyddiau fydd eu hangen arnoch; canllawiau ynghylch gosod yr ardd, ac ychydig bach o amser swyddog Cadwch Gymru\u2019n Daclus i roi cyngor a chymorth ychwanegol i chi."}, {"text_idx": "#000011", "text": "Tyfu eich bwyd eich hun i'ch cymuned ei gynaeafu a'i fwynhau"}, {"text_idx": "#000013", "text": "Mae gennym dri cydlynydd rhanbarthol wrth law i\u2019ch cynorthwyo chi gyda\u2019ch cais Lleoedd Lleol ar gyfer Natur. Anfonwch ebost atynt."}, {"text_idx": "#000017", "text": "Fe wnaeth preswylwyr Awel y Dyffryn a\u2019r plant o Ysgol Twm o'r Nant fwynhau gweithio gyda\u2019i gilydd i ddechrau adran tyfu bwyd yr ardd, mae gennym syniadau yn barod ynghylch sut i ymestyn i dyfu mwy o ffrwythau, llysiau a pherlysiau ac mae\u2019r plant yn edrych ymlaen i ddychwelyd yn y gwanwyn i weld sut mae\u2019r planhigion wedi tyfu!"}, {"text_idx": "#000019", "text": "Gyda\u2019n pecyn bywyd gwyllt gan Cadwch Gymru\u2019n Daclus rydym wedi gweld gweithgaredd sy\u2019n pontio\u2019r cenedlaethau, gyda\u2019r gymuned leol yn dod ynghyd i adeiladu gardd flodau. Gall preswylwyr lleol nawr ymlacio, garddio a mwynhau natur tra bod eu plant yn chwarae\u2019n ddiogel."}, {"text_idx": "#000021", "text": "Mae\u2019n anrhydedd derbyn yr adnoddau hyn gan Cadwch Gymru\u2019n Daclus, felly diolch o waelod calon am eu cyflenwi. Mae\u2019r grw\u0302p cymunedol yn dibynnu ar gyllid grant ac mae\u2019r grw\u0302p bach o wirfoddolwyr wedi gweithio\u2019n galed ar wireddu\u2019r ardd gymunedol hon. Cofiwch pam yr aethom ati i ddatblygu\u2019r ardal hon, roedd y darn o dir yn ddiffaith, heb laswellt yn tyfu hyd yn oed oherwydd baw cw\u0302n, sbwriel a\u2019r defnydd o gyffuriau. Mae\u2019n hafan nawr i flodau, coed, adar a bywyd gwyllt, bydd hefyd yn ardal ddelfrydol i\u2019r cyhoedd eistedd."}, {"text_idx": "#000022", "text": "Ben Popat ac Elin Walker Jones"}, {"text_idx": "#000023", "text": "Mae\u2019r ardd newydd hon yn gymaint o rodd i\u2019n cymuned. Rydym eisoes wedi gweld llawer o wirfoddolwyr o bob oed yn ymgysylltu a\u0302\u2019r prosiect...Mae\u2019n ofod lle gall plant redeg a chwarae yn ogystal a\u0302 dysgu am natur; mae oedolion, yn arbennig y rheiny dros 50 oed, yn dod ynghyd ac yn gweithio a phontio\u2019r cenedlaethau. Mae pobl yn trosglwyddo sgiliau, yn dysgu pethau newydd, tra\u2019n creu rhywbeth hardd ar yr un pryd! Rydym yn eithriadol o ddiolchgar am gymorth Cadwch Gymru\u2019n Daclus, sydd wedi cynorthwyo\u2019r prosiect hwn, sydd yn ei dro yn cynorthwyo ein cymuned."}, {"text_idx": "#000024", "text": "Eglwys yr 21ain Ganrif, Sir Gaerfyrddin"}, {"text_idx": "#000025", "text": "Rydym yn llawn cyffro i ddechrau ein gardd fwytadwy newydd. Cefais i a\u2019r tenantiaid yn Dan Yr Allt amser gwych yn rhoi\u2019r ardd at ei gilydd ac yn plannu. Rydym yn methu aros i roi cynnig ar y ffrwythau a\u2019r perlysiau ffres yr ydym yn eu tyfu! Diolch i Cadwch Gymru\u2019n Daclus am roi\u2019r adnoddau i ni a diolch arbennig i Amy (swyddog y prosiect) wnaeth ein helpu ni i ddod a\u0302\u2019r ardd yn fyw!"}, {"text_idx": "#000026", "text": "Mae\u2019r ardd bywyd gwyllt newydd yn ased rhagorol yn ein cymuned leol, rydym yn cymryd gardd segur, ddiflas ac yn creu gofod naturiol hardd y gall pawb ei ddefnyddio i fod yn llonydd ac yn dawel, wedi eu hamgylchynu gan natur. Mae\u2019r ardd yn lle diogel i deuluoedd a\u0302 phlant ifanc i chwarae a mwynhau ac yn lle i bawb yn y gymuned i ddod ynghyd."}]